রুচি সংঘভি
রুচি সংঘভি (জন্ম ২০ জানুয়ারী ১৯৮২) একজন ভারতীয় কম্পিউটার প্রকৌশলী ও নারী ব্যবসায়ী। তিনি ছিলেন ফেসবুকের নিয়োগকৃত প্রথম মহিলা প্রকৌশলী। ২০১০ সালের শেষের দিকে, তিনি ফেসবুক ছেড়ে দেন এবং ২০১১ সালে, তিনি অন্য দুই সহ-প্রতিষ্ঠাতার সাথে তার নিজের কোম্পানি কোভ শুরু করেন। কোম্পানীটি ২০১২ সালে ড্রপবক্সের কাছে বিক্রি হয় এবং সংঘভি অপারেশনের ভিপি হিসাবে ড্রপবক্সে যোগদান করেন। তিনি অক্টোবর ২০১৩ সালে ড্রপবক্স ছেড়ে চলে যান। ২০১৬ সালে, সংঘভি সাউথ পার্ক কমন্স প্রতিষ্ঠা করেন, একটি আবাসিক এবং পেশাদার প্রযুক্তি স্থান যা হ্যাকারস্পেসের মতোই কাজ করে।